Martín Ignacio de Loyola

**Martín Ignacio de Loyola**  (opprinnelig *Martín Ignacio Martinez de Mallea*; født rundt 1550 i Eibar i Spania; død 9. juni 1606 i Buenos Aires i *Gobernación de Nueva Andalucía del Río de la Plata* i visekongedømmet Peru) var en spansk fransiskaner, misjonær, jordomseiler og katolsk biskop av Paraguay.  Han var en grandnevø av St. Ignatius av Loyola. 
## Liv og virke
Han ble ordinert til prest i Alaejos i Castilla i 1572.

Som misjonær reiste han jorden rundt to ganger i årene 1580–1584 og 1585–1589 og regnes derfor som den første som seilte jorden rundt i både vest- og østretning og – etter den tyske sjøfarer Maestre Anes (mester Hans) – den andre som seilte rundt verden to ganger. På begge sine reiser dro Loyola fordel av at Spania og Portugal da var forent under kong Filip IIs trone.

### Første jordomseiling (1582-1584)
Loyolas første jordomseiling ble foretatt i vestlig retning. Han dro fra Cadiz 21. juni 1582, seilte til Kanariøyene, krysset Atlanterhavet til La Désirade, Puerto Rico og Santo Domingo, før han ankom San Juan de Lúa (det moderne Veracruz) i (Ny-Spania (Mexico). Etter å ha krysset over land til Stillehavskysten ved Acapulco, seilte han til Marianaøyene og De filippinske øyer, før han til slutt nådde keiserdømmet Kina, hvor han landsteg i provinsen Fujian. Der ble han og hans følgesvenner ansett for å være spioner og ble sendt til Canton (Guangzhou). Etter ett år ble de satt fri og sendt til Macau. Etter å ha reist videre til Japan, returnerte han til Lisboa via Malakkastredet, Portugisisk India, Kapp det gode håp og Santa Helena.

Loyolas beretning fra 1585 om sin første reise rundt om i verden ble medtatt og publisert i Roma i 1586 i en bok av Juan González de Mendoza med tittelen *Historia de las cosas más notables, ritos y costumbres del gran reyno de la China* (=«Beretning om de mest bemerkelsesverdige ting, riter og skikker i det store riket Kina»). Dette verket republisert mer enn 40 ganger etterpå. Nærmere bestemt er de Loyola-bolken  medtatt, med et spesielt omslag, i den tredje boken i den andre delen av verket.

### Andre jordomseiling (1585-1589)
Martin de Loyolas andre jordomseiling ble foretatt i østlig retning. 

Martin de Loyola arbeidet lenge som misjonær i Kina. Det er klart hvordan eller helt når Loyola reiste østover til Kina. I 1587 forlot han Macau, Kina, og krysset Stillehavet til Acapulco i en av manilagallionene, ført av kaptein Pedro de Unamuno. Derfra kom han atter over Mexicos høyder til Veracruz ved Mexicogulfen, og krysset deretter Atlanterhavet til Spania.

### Spania til Paraguay, og tilbake
I 1595, seks år etter sin andre hjemkomst til Spania, reiste Loyola østover via (dagens) Panama, Peru og Chile til Paraguay, hvis spanske guvernør Garcia de Loyola var hans fetter.

### Biskop av Paraguay, Spania til Paraguay
Etter at han kom tilbake til Spania i 1600, ble han i 1602 sendt til bispesetet i Asunción som biskop av Paraguay. Han var blitt utnevnt den 19. november 1601, og ble bispeviet i 1602 i Valladolid av Juan Bautista Acevedo Muñoz.

Han ble innført i katedralen i Asunción den 31. oktober 1602. Han innkalte snart til Synoden i Asunción eller *Rioplatense*, den første synoden som ble holdt i Paraguay, i det øyemed å tilrettelegge for god undervisning i kristen lære. av de innfødte. Personen som til slutt skulle bli den første paraguayanske helligkårede, Roque González, deltok på denne paraguayanske synode. Resultatet av denne synoden var en omfattende transformasjon av sivil lovgivning for å forbedre situasjonen til urbefolkningen i forhold til deres arbeidsforhold, forhold til arbeid og holdninger til kvinner, etc. og det ble bestemt at evangeliseringen av indianerne skulle skal være på guaraníspråket, og også vedta som misjonens offisielle katekisme *Lima-katekismen*, som broder Luis Bolaños hadde oversatt til det språket.(*catecismo limense*), som broder Luis Bolaños hadde oversatt til det språket.

Biskop Martín Ignacio de Loyola døde i Buenos Aires den 9. juni 1606, tidlig i 50-årsalderen.

### Verker
* Martin Ignacio de Loyola: VIAJE ALREDEDOR DEL MUNDO, forfattet 1585.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592 
* Kardinal Fernando Niño de Guevara (1541-1609) *1599 
* Biskop Juan Bautista Acevedo Muñoz (1555-1608) *1601 
* Biskop *Martín Ignacio de Loyola* (1550-1606) *1602

## Referanser